OBEC ZEMIANSKE KOSTOĽANY

Zásady odmeňovania poslancov a členov komisií Obecného zastupiteľstva obce Zemianske Kostoľany

Predkladá: 		Ing. Jana Školíková	

Spracovateľ:		Ing. Jana Školíková 

Dátum schválenia:                        27. 5. 2015

Dátum účinnosti:                           27. 5. 2015

  

Obecné zastupiteľstvo obce Zemianske Kostoľany v súlade s § 11 ods.4 písm. k) zákona SNR č.369/1990Zb. o obecnom zriadení v znení neskorších zmien a doplnkov schvaľuje

Zásady odmeňovania poslancov a členov komisií Obecného zastupiteľstva obce Zemianske Kostoľany

Článok I.
Rozsah platnosti a úvodné ustanovenia

1.  Tieto zásady odmeňovania poslancov a členov komisií obecného zastupiteľstva obce Zemianske Kostoľany (ďalej len „zásady“) sa vzťahujú na poslancov obecného zastupiteľstva obce Zemianske Kostoľany (ďalej len „poslanec“) a členov komisií zriadených obecným zastupiteľstvom z radov poslancov i občanov obce Zemianske Kostoľany.

2. Funkcia poslanca sa zásadne vykonáva bez prerušenia pracovného alebo obdobného pomeru.

3. Za výkon funkcie poslanca a člena komisie vzhľadom na úlohy a časovú náročnosť výkonu funkcie patrí odmena.

Článok II.
Odmeňovanie poslancov a členov komisií obecného zastupiteľstva

1.	Odmena sa poskytuje za: 

a)	za výkon funkcie poslanca obecného zastupiteľstva
b)	za výkon funkcie predsedu komisie obecného zastupiteľstva
c)	za výkon funkcie člena komisie /poslanec, občan/ obecného zastupiteľstva
    
2.	Za výkon funkcie poslanca obecného zastupiteľstva patrí odmena 35 € mesačne.
3.	Za výkon funkcie predsedu komisie obecného zastupiteľstva patrí odmena 50 € mesačne.
4.	Za výkon funkcie člena komisie obecného zastupiteľstva patrí odmena 30 € mesačne.
5.	Za výkon funkcie predsedovi a členovi „komisie pre konflikt záujmov“ patrí odmena 50 € za  zasadnutie komisie a spísanie zápisnice. 
6.	Poslancovi možno poskytnúť aj mimoriadnu odmenu v prípade väčšej náročnosti výkonu tejto funkcie, za aktívnu činnosť alebo v prípade splnenia mimoriadnej úlohy. Návrh na túto odmenu predkladá starosta obce alebo niektorý z poslancov. O poskytnutí tejto odmeny a jej výške rozhoduje obecné zastupiteľstvo prijatím uznesenia.
7.	Odmena poslancov, predsedov a členov komisií môže byť krátená ( napr. z dôvodov neúčasti na rokovaní obecného zastupiteľstva, pracovnom rokovaní Obecného zastupiteľstva, neúčasti na zasadnutí komisie, dlhodobej práceneschopnosti, neprítomnosti v obci) na návrh predsedu komisie, poslanca a starostu obce. O krátení tejto odmeny a jej výške rozhoduje obecné zastupiteľstvo prijatím uznesenia.
Článok III.
Odmeňovanie zástupcu starostu

1.	Za zastupovanie starostu obce podľa § 13 a odstavec 1. písmeno „c – i“ zákona 369/1990 Z.z. v znení neskorších predpisov náleží zástupcovi starostu odmena vo výške základného platu starostu. 
2.	Za zastupovanie starostu na dobu určitú /počas neschopnosti výkonu funkcie z dôvodu nemoci, resp. čerpanie riadnej dovolenky.../ náleží zástupcovi základný plat starostu podľa skutočne odpracovaných dní.

Článok IV.
Výplata odmeny

1.	Odmena bude vyplatená po zdanení a odpočítaní odvodov do poistných fondov  podľa platných všeobecne záväzných právnych predpisov.

a)	odmena bude vyplatená štvrťročne,
b)	odmena sa vypláca v hotovosti z pokladne obecného úradu alebo prevodom 
na bankový účet v danom termíne výplat zamestnancov obce.

Článok V.
Spoločné a záverečné ustanovenia

1.	Odmena poskytovaná poslancovi podľa článku 2 odstavec 2 až 5 sa sčítava.
2.	Zástupca starostu, poslanec obecného zastupiteľstva a člen komisie obecného zastupiteľstva má právo sa odmeny vzdať. Vzdanie sa odmeny je potrebné urobiť písomne.
3.	Rušia sa Zásady odmeňovania poslancov a členov komisií Obecného zastupiteľstva obce Zemianske Kostoľany schválené  obecným zastupiteľstvom dňa 16. 4. 2014 uznesením     č. 60/14. 
4.	Zásady odmeňovania poslancov, členov komisií a zástupcu starostu boli schválené Obecným zastupiteľstvom  v Zemianskych Kostoľanoch uznesením č. 43/15 zo dňa 27. 5. 2015.
5.	Zásady odmeňovania nadobúdajú účinnosť  dňom schválenia.

V Zemianskych Kostoľanoch, dňa:  29. 5. 2015                                       Ing. Jana Školíková
										 starostka obce